Publication: Magyar Közlöny
Issue: MK-1998-38 (Year: 1998, Number: 38)
Era: 1990-2004
Section: 1. A Kormány a Magyar Köztársaság 1998. évi költségvetéséről szóló 1997. évi CXLVI. törvény 33. § (1) bekezdésében foglaltak alapján a közoktatás megfelelő időben
Paragraph Index: 390

1. A Kormány a Magyar Köztársaság 1998. évi költségvetéséről szóló 1997. évi CXLVI. törvény 33. § (1) bekezdésében foglaltak alapján a közoktatás megfelelő időben történő tankönyvellátásához az 1998. naptári évben szükséges, kereskedelmi kamatú, legfeljebb összesen 1364 millió forint összegű hitel és annak járulékai visszafizetésére készfizető állami kezességet vállal. Az összeg egyaránt tartalmazza a közoktatás közismereti és szakmai tankönyveinek kiadásához igénybe vehető hiteleket. A hitel kizárólag tankönyvgyártásra, a tankönyvjegyzéken szereplő művek első ízben történő megjelentetéséhez és utánnyomásához használható fel.

Source: https://magyarkozlony.hu/hivatalos-lapok/15689c4e21f30ac67932d9b910bfcf8613d7c7d8/dokumentumok/79d8d885e4c266c7db1516e033ad9cc3c6c74d38/letoltes